
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 17 

17 Φεβρουάριου 2011 


ΝΟΜΟΣ ΥΠ’ ΑΡΙΘ. 3912 

Σύσταση Εθνικού Ταμείου Επιχειρηματικότητας 
και Ανάπτυξης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο πρώτο 
Σύσταση εταιρείας 

1. Συνιστάται ανώνυμη εταιρεία με την επωνυμία 
«ΕΘΝΙΚΟ ΤΑΜΕΙΟ ΕΠΙΧΕΙΡΗΜΑΤΙΚΟΤΗΤΑΣ ΚΑΙ ΑΝΑ¬ 
ΠΤΥΞΗΣ Α.Ε.» και τον ειδικό τίτλο «Ε.Τ.Ε.ΑΝ. Α.Ε.» (στο 
εξής η Εταιρεία), η οποία από της ισχύος του παρόντος 
υποκαθιστά σε όλα τα δικαιώματα και τις υποχρεώσεις 
της την ανώνυμη εταιρεία με την επωνυμία «ΤΑΜΕΙΟ ΕΓ- 
ΓΥΟΔΟΣΙΑΣ ΜΙΚΡΩΝ ΚΑΙ ΠΟΛΥ ΜΙΚΡΩΝ ΕΠΙΧΕΙΡΗΣΕΩΝ 
ΑΕ» και τον ειδικό τίτλο ΤΕΜΠΜΕ Α.Ε., που συστήθηκε 
με το ν. 3066/2002, όπως αυτός ισχύει σήμερα. 

2. Η Εταιρεία διέπεται από τον παρόντα νόμο και τον 
κ.ν. 2190/1920, όπως αυτός ισχύει σήμερα. 

Αρθρο δεύτερο 
Καταστατικό 

Το Καταστατικό της Εταιρείας έχει ως εξής: 
«ΚΑΤΑΣΤΑΤΙΚΟ 
ΚΕΦΑΛΑΙΟ Α' 

ΝΟΜΙΚΗ ΜΟΡΦΗ - ΕΠΩΝΥΜΙΑ - ΕΔΡΑ - 
ΣΚΟΠΟΣ - ΔΙΑΡΚΕΙΑ 

Αρθρο 1 
Νομική μορφή 

1. Συνιστάται με το παρόν ανώνυμη εταιρεία, η οποία 
λειτουργεί σύμφωνα με τους κανόνες της κείμενης νο¬ 
μοθεσίας. 

2. Η εποπτεία της Εταιρείας ασκείται από την Τράπεζα 
της Ελλάδος, με απόφαση της οποίας εξειδικεύεται το 
πλαίσιο εποπτείας της, όσον αφορά τους κανόνες κε¬ 
φαλαιακής επάρκειας και ρευστότητας και τους όρους 
τοποθέτησης διαθεσίμων. 

3. Η Εταιρεία μπορεί να ανοίγει Λογαριασμούς Τα¬ 
μειακής Διαχείρισης και Διαθέσιμων Κεφαλαίων στην 
Τράπεζα της Ελλάδος. 


4. Η εποπτεία της Εταιρείας, όσον αφορά τη χάραξη 
της πολιτικής της και του προγράμματος δράσης της, 
καθώς και για θέματα που αφορούν το ανθρώπινο δυ¬ 
ναμικό της και για την υλοποίηση της επενδυτικής και 
αναπτυξιακής πολιτικής της προς επίτευξη του σκοπού 
της, ασκείται από τον Υπουργό Οικονομίας, Ανταγωνι¬ 
στικότητας και Ναυτιλίας. 

Αρθρο 2 

Επωνυμία 

Η επωνυμία της Εταιρείας είναι «ΕΘΝΙΚΟ ΤΑΜΕΙΟ ΕΠΙ¬ 
ΧΕΙΡΗΜΑΤΙΚΟΤΗΤΑΣ ΚΑΙ ΑΝΑΠΤΥΞΗΣ Α.Ε.» και φέρει το 
διακριτικό τίτλο «Ε.Τ.Ε.ΑΝ. Α.Ε.». Στις διεθνείς συναλλαγές 
της η Εταιρεία χρησιμοποιεί την επωνυμία «ΗΕΕΕΕΝΙΟ 
ΡΙΙΝΩ ΡΟΗ ΕΝΤΒΕΡΒΕΝΕΙΙΒ8ΗΙΡ ΑΝΩ ΩΕνΕΕΟΡΜΕΝΤ» 
και το διακριτικό τίτλο «Ε.Τ.Ε.ΑΝ. 3Α» ή πιστή μετάφραση 
αυτών σε οποιαδήποτε άλλη γλώσσα. 

Αρθρο 3 
Έδρα 

Ι.Έδρα της Εταιρείας είναι ο Δήμος Αθηναίων. Με 
απόφαση της Γενικής Συνέλευσης των μετόχων μπο¬ 
ρεί ως έδρα να ορίζεται άλλος δήμος της Περιφέρειας 
Αττικής. 

2. Η Εταιρεία μπορεί να ιδρύει υποκαταστήματα, 
γραφεία ή πρακτορεία οπουδήποτε στην Ελλάδα με 
αποφάσεις του Διοικητικού της Συμβουλίου, οι οποίες 
καθορίζουν τις αρμοδιότητες και τους όρους σύστασης 
και λειτουργίας τους. 

Άρθρο 4 
Σκοπός 

1. Σκοπός της Εταιρείας είναι: 

α) Η προώθηση της επιχειρηματικότητας και ειδικό¬ 
τερα η ενίσχυση της πρόσβασης στη χρηματοδότηση 
για την ίδρυση νέων, καινοτόμων και δυναμικών επιχει¬ 
ρήσεων, που συμβάλλουν στη βιώσιμη και φιλική στο 
περιβάλλον ανάπτυξη. 

β) Η διευκόλυνση και βελτίωση της πρόσβασης των 
Επιχειρήσεων και των τριών τομέων της οικονομίας, 
πρωτογενούς, δευτερογενούς και τριτογενούς και ιδίως 
των Πολύ Μικρών, Μικρών και Μεσαίων Επιχειρήσεων, 
σύμφωνα με τον ορισμό αυτών στη Σύσταση της Ε.Ε. 
2003/361/ΕΚ, όπως ισχύει κάθε φορά, στη χρηματοδό- 

τηση για την προώθηση της ανταγωνιστικότητας τους, 
της ανάπτυξής τους, του τεχνολογικού και οργανωτικού 
εκσυγχρονισμού τους και για την εισαγωγή καινοτομιών 
στην οργάνωση και λειτουργία τους. 

γ) Η προώθηση της κοινωνικής οικονομίας και επιχει¬ 
ρηματικότητας και ειδικότερα η πρόσβαση στη χρη¬ 
ματοδότηση επιχειρήσεων ή άλλων οργανισμών που 
δραστηριοποιούνται στον τομέα της κοινωνικής οικο¬ 
νομίας, καθώς και η πρόσβαση στη χρηματοδότηση 
για την προώθηση της επιχειρηματικότητας και της 
απασχόλησης, στο πλαίσιο της οικονομικής και κοινω¬ 
νικής συνοχής. 

δ) Η προώθηση της συνεπένδυσης ή συμμετοχής 
σε Επενδυτικά Ταμεία, σε Μέσα Χρηματοοικονομικής 
Τεχνικής ή σε Επενδυτικά Σχήματα, στα οποία περι¬ 
λαμβάνονται σχήματα και συμβάσεις παραχώρησης ή 
Συμπράξεις Δημοσίου και Ιδιωτικού Τομέα, με στόχο: 

ί) την προώθηση της επιχειρηματικότητας, της καινο¬ 
τομίας, της έρευνας και της ανάπτυξης των επιχειρήσε¬ 
ων ή άλλων νομικών προσώπων που ασκούν οικονομική 
δραστηριότητα, 

ϋ) τη βιώσιμη και φιλική προς το περιβάλλον ανα¬ 
συγκρότηση, ανάπλαση και ανάπτυξη αστικών ή άλ¬ 
λων περιοχών και οργανωμένων περιοχών οικονομικής 
δραστηριότητας, όπως ΒΙ.ΠΕ., ΒΙ.Ο.ΠΑ., τεχνολογικά και 
ερευνητικά πάρκα, ζώνες καινοτομίας, ελεύθερες ζώ¬ 
νες, 

μι) την εξοικονόμηση ενέργειας, την προώθηση δρα¬ 
στηριοτήτων που αξιοποιούν νέες και ανανεώσιμες πη¬ 
γές ενέργειας και την παραγωγή τεχνολογίας για την 
εξοικονόμηση ενέργειας, 

ίν) την αναβάθμιση και προστασία του περιβάλλοντος 
και τη διαχείριση των υδάτινων πόρων. 

2. Για την επίτευξη του σκοπού της, η Εταιρεία δύ- 
ναται να λαμβάνει επιχορήγηση, η οποία ορίζεται για 
το σκοπό αυτόν ως άμεση χρηματοδοτική συνεισφορά 
μέσω δωρεάς, από την αρμόδια δημόσια αρχή ή τη δι¬ 
αχειριστική αρχή του κατά περίπτωση επιχειρησιακού 
προγράμματος ή άλλης δράσης που συγχρηματοδο- 
τείται από την Ευρωπαϊκή Ένωση ή από άλλη πηγή 
χρηματοδότησης για να ιδρύει και να διαχειρίζεται: 

α) Ταμεία Χαρτοφυλακίου, κατά τα προβλεπόμενα στο 
άρθρο 44 του Κανονισμού (ΕΚ) αριθμ. 1083/2006, όπως 
ισχύουν κάθε φορά, και στο άρθρο 36 του Κανονισμού 
(ΕΚ) αριθμ. 498/2007, όπως ισχύουν κάθε φορά. 

β) Μέσα Χρηματοοικονομικής Τεχνικής, όπως Ταμεία 
Επιχειρηματικών Κεφαλαίων, Ταμεία Εγγυήσεων, Ταμεία 
Δανειοδοτήσεων, κατά τα προβλεπόμενα στα άρθρα 44 
του Κανονισμού (ΕΚ) 1083/2006, 71 παράγραφος 5 του 
Κανονισμού (ΕΚ) αριθμ. 1698/2005 και 50, 51, 52, 53, 54 
του Κανονισμού (ΕΚ) αριθμ. 1974/2006, 55 παράγραφος 
8 του Κανονισμού 1198/2006 και 34, 35, 36 και 37 του 
Κανονισμού (ΕΚ) αριθμ. 498/2007, όπως ισχύουν κάθε 
φορά. 

Στις συμφωνίες χρηματοδότησης μεταξύ του Ελληνι¬ 
κού Δημοσίου και της Εταιρείας, καθώς και στις κοινές 
υπουργικές αποφάσεις για τη σύσταση των ανωτέρω 
Ταμείων καθορίζονται οι όροι, οι διαδικασίες και κάθε 
αναγκαία λεπτομέρεια υλοποίησης και διαχείρισης των 
ανωτέρω. 

3. Επίσης, η Εταιρεία μπορεί, μετά από απόφαση των 
Υπουργών Οικονομικών και Οικονομίας, Ανταγωνιστικό¬ 
τητας και Ναυτιλίας, να διαχειρίζεται και να υλοποιεί 


προγράμματα που χρηματοδοτούνται από τον Τακτικό 
Προϋπολογισμό ή το Πρόγραμμα Δημοσίων Επενδύσεων, 
κοινοτικά και διακρατικά προγράμματα, προγράμματα 
ΕΣΠΑ ή άλλα παρεμφερή προγράμματα, προγράμματα 
Διεθνών Πολυμερών Οργανισμών, περιλαμβανομένων 
και προγραμμάτων που αφορούν επιδότηση επιτοκίων, 
επιδότηση προμηθειών και άτοκα δάνεια. 

Με την ίδια απόφαση καθορίζονται οι όροι, η δια¬ 
δικασία και κάθε αναγκαία λεπτομέρεια υλοποίησης 
των ανωτέρω προγραμμάτων και ενεργοποίησης των 
χρηματοδοτικών μέσων. 

4. Οι σκοποί αυτοί πραγματοποιούνται: 
α) Με την παροχή εγγυήσεων ή αντεγγυήσεων υπέρ 
των Επιχειρήσεων των Πολύ Μικρών, Μικρών και Με¬ 
σαίων, για την κάλυψη υποχρεώσεών τους έναντι πι¬ 
στωτικών ή χρηματοδοτικών ιδρυμάτων ή εταιρειών 
Επιχειρηματικών Συμμετοχών, οι οποίες απορρέουν από 
πόσης μορφής χρηματοπιστωτικές διευκολύνσεις, όπως 
δάνεια, προεξόφληση επιχειρηματικών απαιτήσεων, χρη¬ 
ματοδοτική μίσθωση, υβριδική χρηματοδότηση. 

β) Με τη συνεπένδυση των ποσών που διαχειρίζεται 
η Εταιρεία, σύμφωνα με τις παραγράφους 2 και 3 του 
παρόντος άρθρου, με μέσα χρηματοοικονομικής τεχνι¬ 
κής, όπως ταμεία δανειοδοτήσεων των επιχειρήσεων, 
που λειτουργούν είτε ως αυτοτελή νομικά πρόσωπα είτε 
ως αυτόνομα τμήματα υφιστάμενων χρηματοπιστωτι¬ 
κών ή χρηματοδοτικών ιδρυμάτων, ταμεία εγγυήσεων, 
ταμεία επιχειρηματικού κεφαλαίου, ταμεία σποράς, τα¬ 
μεία στήριξης νέων και καινοτόμων επιχειρήσεων. Η εν 
λόγω συνεπένδυση μπορεί να πραγματοποιείται με την 
ίδρυση θυγατρικών εταιρειών. 

γ) Με τη συνεπένδυση των ποσών που διαχειρίζεται 
η Εταιρεία, σύμφωνα με τις παραγράφους 2 και 3 του 
παρόντος άρθρου, σε επενδυτικά ταμεία, σχήματα πα¬ 
ραχώρησης ή ΣΔΙΤ ή άλλα κατάλληλα εταιρικά σχήματα 
που επενδύουν για τη βιώσιμη και φιλική στο περιβάλ¬ 
λον ανάπτυξη αστικών ή άλλων περιοχών, είτε για την 
εξοικονόμηση ενέργειας είτε για την προώθηση δραστη¬ 
ριοτήτων που αξιοποιούν νέες και ανανεώσιμες πηγές 
ενέργειας. Η εν λόγω συνεπένδυση μπορεί να πραγμα¬ 
τοποιείται με την ίδρυση θυγατρικών εταιρειών. 

δ) Με την παροχή συναφών προς τις ανωτέρω δρα¬ 
στηριότητες υπηρεσιών, πλην της απευθείας παροχής 
πιστώσεων. 

ε) Με την εκπόνηση ειδικών μελετών, ερευνών αγοράς 
και επιχειρηματικών σχεδίων. 

Άρθρο 5 
Διάρκεια 

Η διάρκεια της Εταιρείας ορίζεται σε τριάντα έτη από 
την έναρξη ισχύος του παρόντος νόμου, που μπορεί 
να παραταθεί ή να συντμηθεί με απόφαση της Γ ενικής 
Συνέλευσης των μετόχων. 

ΚΕΦΑΛΑΙΟ Β' 

ΜΕΤΟΧΙΚΟ ΚΕΦΑΛΑΙΟ - ΕΣΟΔΑ 

Άρθρο 6 
Κεφάλαιο 

1. Το μετοχικό κεφάλαιο της Εταιρείας ορίζεται σε 
1.712.885.700 ευρώ και διαιρείται σε 17.128.857 ονομαστι¬ 
κές μετοχές, ονομαστικής αξίας 100 ευρώ η καθεμία. 

Από το παραπάνω κεφάλαιο ποσό 1.500.000.000 ευρώ 
αποτελείται από ομόλογα του Ελληνικού Δημοσίου, 
που εκδόθηκαν σύμφωνα με τη διάταξη της παρ. 3 
του άρθρου 22 του ν. 3775/2009, όπως ισχύει και ποσό 
212.885.700 ευρώ από μετρητά. Το μετοχικό κεφάλαιο με 
τη μορφή μετρητών δεν μπορεί να χρησιμοποιηθεί για 
τη χρηματοδότηση οποιοσδήποτε μορφής επιδότησης, 
όπως επιδότηση επιτοκίου και προμηθειών. 

2. Με απόφαση της Γενικής Συνέλευσης το μετοχικό 
κεφάλαιο μπορεί να αυξάνεται με την έκδοση νέων 
ονομαστικών μετοχών. 

Αρθρο 7 

Μετοχές 

1. Οι μετοχές της Εταιρείας είναι ονομαστικές και 
ανήκουν στο Ελληνικό Δημόσιο. 

2. Οι τίτλοι των μετοχών φέρουν αύξοντα αριθμό τίτ¬ 
λου και μετοχών, πλήρη στοιχεία κατόχου, τη σφραγίδα 
της Εταιρείας και τις υπογραφές του Προέδρου του 
Διοικητικού Συμβουλίου και ενός Συμβούλου, οριζόμενου 
από το Διοικητικό Συμβούλιο. 

Οι υπογραφές αυτές μπορούν να αποτυπωθούν και 
με μηχανικό μέσο. Κάθε τίτλος μετοχών δύναται να 
παριστά περισσότερες από μία μετοχές, όπως ορίζεται 
ειδικότερα από το Διοικητικό Συμβούλιο. 

3. Είναι δυνατή η έκδοση προσωρινών τίτλων μετοχών, 
οι οποίοι ανταλλάσσονται με τους οριστικούς, αμέσως 
μόλις εκδοθούν οι τελευταίοι. Οι προσωρινοί τίτλοι με¬ 
τοχών φέρουν όλα τα στοιχεία των οριστικών, πλην 
μερισματαποδείξεων. 

Άρθρο 8 

Έσοδα 

Τα έσοδα της Εταιρείας προέρχονται από: 
α) την επένδυση ή συνεπένδυση των διαθεσίμων της 
ή άλλων κεφαλαίων που διαχειρίζεται, 
β) τις προμήθειες από τις παρεχόμενες εγγυήσεις 
και άλλες παρεχόμενες υπηρεσίες, όπως η αμοιβή δι¬ 
αχείρισης των ταμείων χαρτοφυλακίων και των μέσων 
χρηματοδοτικής τεχνικής. 

γ) κεφαλαιουχικές και άλλες ενισχύσεις από το Δη¬ 
μόσιο ή φορείς του Δημοσίου, 
δ) ενισχύσεις και άλλους πόρους από την Ευρωπαϊκή 
Ένωση ή φορείς της, 

ε) προγράμματα της Ευρωπαϊκής Ένωσης και άλλων 
διεθνών οργανισμών, 

στ) δωρεές, κληρονομιές και κληροδοσίες και 
ζ) κάθε άλλη νόμιμη αιτία. 

ΚΕΦΑΛΑΙΟ Γ' 

ΟΡΓΑΝΑ ΔΙΟΙΚΗΣΗΣ 

Αρθρο 9 

Γ ενική Συνέλευση 

1. Η Γενική Συνέλευση (Γ.Σ.) της Εταιρείας έχει τις 
αρμοδιότητες που προβλέπονται από τις διατάξεις του 
κ.ν. 2190/1920 περί ανωνύμων εταιρειών, όπως κάθε φορά 
ισχύουν. 

2. Το Ελληνικό Δημόσιο κατά την άσκηση των δικαι¬ 
ωμάτων του ως μετόχου εκπροσωπείται στη Γενική 
Συνέλευση από τους Υπουργούς Οικονομικών και Οι¬ 
κονομίας, Ανταγωνιστικότητας και Ναυτιλίας ή εκπρό¬ 
σωπό τους. 


Αρθρο 10 

Αρμοδιότητες του Διοικητικού Συμβουλίου 

1. Το Διοικητικό Συμβούλιο ασκεί τη διοίκηση και δια¬ 
χείριση των υποθέσεων της Εταιρείας. Αποφασίζει και 
ενεργεί κάθε πράξη για τη διαχείριση των υποθέσεων 
και της περιουσίας της, καθώς και την πραγματοποίηση 
του εταιρικού σκοπού. 

2. Ο Πρόεδρος και Διευθύνων Σύμβουλος εκπροσωπεί 
δικαστικά και εξώδικα την Εταιρεία. 

3. Το Διοικητικό Συμβούλιο μπορεί, με απόφασή του, 
που λαμβάνεται με την απαρτία και πλειοψηφία του άρ¬ 
θρου 13 του παρόντος, να αναθέτει μέρος των εξουσιών 
του, περιλαμβανομένης της εξουσίας εκπροσώπησης 
και δέσμευσης της Εταιρείας, με εξαίρεση τις εξουσί¬ 
ες εκείνες που ασκούνται συλλογικά, στον Πρόεδρο, 
στον Αντιπρόεδρο, καθώς επίσης σε ένα ή περισσότερα 
πρόσωπα, μέλη ή μη του Διοικητικού Συμβουλίου, κα¬ 
θορίζοντας συγχρόνως στην παραπάνω απόφασή του 
και την έκταση της σχετικής ανάθεσης. 

Αρθρο 11 

Σύνθεση του Διοικητικού Συμβουλίου 

1. Το Διοικητικό Συμβούλιο απαρτίζεται από επτά (7) 
μέλη και η θητεία του είναι τριετής. Τα μέλη του Δ.Σ. 
εκλέγονται από τη Γενική Συνέλευση, η οποία και ορί¬ 
ζει τον Πρόεδρο και Διευθύνοντα Σύμβουλο και τον 
Αντιπρόεδρο αυτού. Τα μέλη πρέπει να διαθέτουν, ως 
σύνολο, επαρκείς γνώσεις ή και εμπειρία σε θέματα 
χρηματοοικονομικά, διοίκησης και διαχείρισης επιχειρή¬ 
σεων, Ευρωπαϊκής Ένωσης, διεθνών χρηματοοικονομι¬ 
κών οργανισμών και μικρομεσαίων επιχειρήσεων, ώστε 
να έχουν τη δυνατότητα άσκησης εποπτείας επί του 
συνόλου των λειτουργιών της εταιρείας. 

2. Οι Σύμβουλοι είναι επανεκλέξιμοι από τη Γενική 
Συνέλευση και ελευθέρως ανακλητοί από αυτήν. 

3. Το Διοικητικό Συμβούλιο, αμέσως μετά την εκλογή 
του από τη Γ ενική Συνέλευση, συνέρχεται και συγκρο¬ 
τείται σε σώμα. 

4. Τον Πρόεδρο και Διευθύνοντα Σύμβουλο, όταν απου¬ 
σιάζει, κωλύεται ή παύσει να ασκεί τα καθήκοντά του για 
οποιονδήποτε λόγο, αναπληρώνει ο Αντιπρόεδρος και 
σε περίπτωση απουσίας ή κωλύματος αυτών, Σύμβουλος 
που ορίζεται από το Διοικητικό Συμβούλιο. 

5. Εάν ο Πρόεδρος και Διευθύνων Σύμβουλος ή ο Αντι¬ 
πρόεδρος παύσει να ασκεί για οποιονδήποτε λόγο τα 
καθήκοντά του, πέραν του τριμήνου, συγκαλείται Γ ενική 
Συνέλευση, με θέμα την εκλογή Προέδρου και Διευθύ- 
νοντα Συμβούλου ή Αντιπροέδρου. 

6. Εάν μείνει κενή η θέση Συμβούλου, λόγω θανάτου, 
παραίτησης ή για οποιονδήποτε άλλο λόγο, πριν λήξει 
η θητεία του, το Διοικητικό Συμβούλιο υποχρεούται, 
εφόσον οι εναπομείναντες Σύμβουλοι δεν συνιστούν 
τη νόμιμη προς λήψη αποφάσεων απαρτία, να ορίσει 
προσωρινό ή προσωρινούς αντικαταστάτες μέχρι την 
προσεχή Γενική Συνέλευση, οπότε αυτή αποφασίζει 
οριστικά. Τυχόν αρνητική απόφαση της Γενικής Συνέ¬ 
λευσης δεν θίγει την εγκυρότητα των πράξεων του 
προσωρινού Συμβούλου στο χρονικό διάστημα που 
μεσολάβησε. 

7. Χρέη Γραμματέα του Διοικητικού Συμβουλίου ασκεί 
πρόσωπο που ορίζεται από αυτό. 

Άρθρο 12 

Συνεδριάσεις του Διοικητικού Συμβουλίου 

1. Το Διοικητικό Συμβούλιο συνέρχεται σε συνεδρίαση 
κατόπιν προσκλήσεως του Προέδρου του τουλάχιστον 
μία (1) φορά το μήνα στον τόπο της έδρας της Εται¬ 
ρείας. 

Το Διοικητικό Συμβούλιο έγκυρα συνεδριάζει και εκτός 
της έδρας του, είτε στην ημεδαπή είτε στην αλλοδαπή, 
εφόσον στη συνεδρίαση αυτή παρίστανται ή αντιπρο¬ 
σωπεύονται όλα τα μέλη του και κανένα μέλος δεν 
αντιλέγει στην πραγματοποίηση της συνεδρίασης. 

2. Το Διοικητικό Συμβούλιο συνέρχεται με πρόσκληση 
του Προέδρου, που γνωστοποιείται, με οποιονδήποτε 
τρόπο στα μέλη δύο (2) τουλάχιστον εργάσιμες ημέρες 
πριν από τη συνεδρίαση. Στην πρόσκληση αυτή πρέ¬ 
πει απαραίτητα να αναγράφονται με σαφήνεια και τα 
θέματα της ημερήσιας διάταξης, διαφορετικά η λήψη 
αποφάσεων επιτρέπεται μόνον εφόσον παρίστανται ή 
αντιπροσωπεύονται όλα τα μέλη του και κανένα δεν 
αντιλέγει στη λήψη αποφάσεων. 

3. Τη σύγκληση του Διοικητικού Συμβουλίου μπορούν 
επίσης να ζητήσουν δύο (2) από τα μέλη του, με αίτησή 
τους προς τον Πρόεδρο, η οποία πρέπει να περιλαμβά¬ 
νει όλα τα θέματα της ημερήσιας διάταξης. Ο Πρόεδρος 
του Διοικητικού Συμβουλίου υποχρεούται να συγκαλέσει 
το Διοικητικό Συμβούλιο εντός προθεσμίας δέκα (10) 
ημερών από την υποβολή της αίτησης. 

Σε περίπτωση άρνησης του Προέδρου να συγκαλέ- 
σει το Διοικητικό Συμβούλιο μέσα στην ανωτέρω προ¬ 
θεσμία ή σε περίπτωση εκπρόθεσμης σύγκλησής του, 
επιτρέπεται στα μέλη, που ζήτησαν τη σύγκληση, να 
συγκαλέσουν το Διοικητικό Συμβούλιο μέσα σε προ¬ 
θεσμία πέντε (5) ημερών από τη λήξη του δεκαημέρου, 
γνωστοποιώντας τη σχετική πρόσκληση στα λοιπά μέλη 
του Διοικητικού Συμβουλίου. 

4. Οι συζητήσεις και αποφάσεις του Διοικητικού Συμ¬ 
βουλίου καταχωρούνται περιληπτικά σε ειδικό βιβλίο, 
που μπορεί να τηρείται και κατά το μηχανογραφικό 
σύστημα. Κατόπιν αιτήσεως μέλους του Διοικητικού 
Συμβουλίου, ο Πρόεδρος υποχρεούται να καταχωρίσει 
στα πρακτικά ακριβή περίληψη της γνώμης του. 

Στο βιβλίο αυτό καταχωρείται, επίσης, κατάλογος των 
παραστάντων ή αντιπροσωπευθέντων κατά τη συνεδρί¬ 
αση μελών του Διοικητικού Συμβουλίου. 

Τα πρακτικά των συνεδριάσεων πρέπει να υπογράφο¬ 
νται από όλα τα παρόντα μέλη. Αν ένας ή περισσότεροι 
Σύμβουλοι αρνούνται να υπογράψουν τα πρακτικά, η 
άρνησή τους καταγράφεται στα πρακτικά. 

5. Τα αντίγραφα και τα αποσπάσματα των πρακτι¬ 
κών του Διοικητικού Συμβουλίου επικυρώνονται από τον 
Πρόεδρο του Διοικητικού Συμβουλίου ή άλλο μέλος του 
Διοικητικού Συμβουλίου, ειδικά οριζόμενο από τον ίδιο 
για το σκοπό αυτόν. 

Άρθρο 13 

Απαρτία - Αήψη αποφάσεων 

1. Το Διοικητικό Συμβούλιο βρίσκεται σε απαρτία και 
συνεδριάζει έγκυρα, όταν παρίστανται αυτοπροσώπως 
ή αντιπροσωπεύονται το ήμισυ πλέον ενός των μελών 
του, ουδέποτε όμως τα αυτοπροσώπως παριστάμενα 
μέλη δύνανται να είναι λιγότερα των τεσσάρων. 

2. Οι αποφάσεις του Διοικητικού Συμβουλίου λαμβάνο- 
νται με πλειοψηφία των παριστάμενων και αντιπροσω¬ 


πευόμενων μελών. Σε περίπτωση ισοψηφίας κατισχύει η 
ψήφος του Προέδρου του Διοικητικού Συμβουλίου. Επί 
προσωπικών ζητημάτων, οι αποφάσεις λαμβάνονται με 
μυστική ψηφοφορία δια ψηφοδελτίων. 

3. Κάθε μέλος έχει μία (1) ψήφο, όταν όμως αντιπρο¬ 
σωπεύει απόν μέλος μπορεί να έχει δύο (2) ψήφους, 
εφόσον είναι ειδικά εξουσιοδοτημένο με έγγραφη εντο¬ 
λή (επιστολή, τηλεγράφημα, τηλεομοιοτυπικό μήνυμα 
ή ηλεκτρονικό μήνυμα) του απουσιάζοντος μέλους, η 
οποία (εξουσιοδότηση) μπορεί να αφορά περισσότερες 
από μία συνεδριάσεις. Στο πρόσωπο του αυτού μέλους 
δεν επιτρέπεται να συγκεντρωθούν περισσότερες από 
δύο (2) ψήφοι, περιλαμβανομένης της δικής του. 

4. Απαγορεύεται η αντιπροσώπευση μέλους στο Δι¬ 
οικητικό Συμβούλιο από πρόσωπο που δεν είναι μέλος 
του Συμβουλίου. 

5. Το μέλος που απουσιάζει αδικαιολόγητα από τις 
συνεδριάσεις του Διοικητικού Συμβουλίου, για χρονικό 
διάστημα που υπερβαίνει το εξάμηνο, θεωρείται ότι 
έχει υποβάλλει την παραίτησή του, η οποία συντελείται 
όταν το Διοικητικό Συμβούλιο αποφασίσει σχετικά και 
καταχωρίσει την απόφασή του στα πρακτικά του. 

Αρθρο 14 

Αμοιβές και αποζημιώσεις Διοικητικού Συμβουλίου 

Με απόφαση της Γενικής Συνέλευσης καθορίζεται η 
αποζημίωση του Προέδρου και Διευθύνοντα Συμβούλου, 
του Αντιπροέδρου, των μελών και του Γραμματέα του 
Δ.Σ., καθώς και οποιαδήποτε άλλη αμοιβή ή αποζημίωση 
των μελών του Διοικητικού Συμβουλίου για τη συμμε¬ 
τοχή τους σε άλλα συλλογικά όργανα της Εταιρείας ή 
ομάδες εργασίες. 

Αρθρο 15 

Ευθύνη και υποχρεώσεις 
του Διοικητικού Συμβουλίου 

1. Κάθε μέλος του Διοικητικού Συμβουλίου ευθύνεται 
έναντι της Εταιρείας, για κάθε πταίσμα κατά την άσκη¬ 
ση των καθηκόντων του, σύμφωνα με τις διατάξεις του 
κ.ν. 2190/1920, όπως ισχύει. 

2. Τα μέλη του Διοικητικού Συμβουλίου υποχρεούνται 
να τηρούν απόλυτη και αυστηρή εχεμύθεια για εμπι- 
στευτικά θέματα της Εταιρείας, για τα οποία έλαβαν 
γνώση υπό την ιδιότητά τους ως Συμβούλων. Η υποχρέ¬ 
ωση αυτή ισχύει και για δύο έτη μετά την αποχώρησή 
τους από τη θέση αυτή. 

3. Απαγορεύεται σε Συμβούλους, που μετέχουν στη 
διεύθυνση της Εταιρείας και σε Διευθυντές της, να ενερ¬ 
γούν κατ’ επάγγελμα, χωρίς την προηγούμενη άδεια 
της Γ ενικής Συνέλευσης, για ίδιο λογαριασμό ή για λο¬ 
γαριασμό τρίτων, πράξεις που υπάγονται σε κάποιον 
από τους επιδιωκόμενους από την Εταιρεία σκοπούς ή 
να μετέχουν ως ομόρρυθμοι εταίροι σε εταιρείες που 
επιδιώκουν τέτοιους σκοπούς. Σε περίπτωση παράβα¬ 
σης της ανωτέρω απαγόρευσης, η Εταιρεία δικαιούται 
αποζημίωση κατά τα άρθρα 23 παράγραφοι 2 και 3 του 
κ.ν. 2190/1920. 

4. Δάνεια της Εταιρείας προς μέλη του Διοικητικού 
Συμβουλίου, Γ ενικούς Διευθυντές ή Διευθυντές αυτής, 
συγγενείς αυτών, μέχρι και του τρίτου βαθμού εξ αίμα¬ 
τος ή εξ αγχιστείας, ή συζύγους των ανωτέρω, ως και 
η παροχή πιστώσεων προς αυτούς με οποιονδήποτε 
τρόπο ή παροχή εγγυήσεων υπέρ αυτών προς τρίτους 

απαγορεύονται απολύτως και είναι άκυρα. Για οποια- 
δήποτε άλλη σύμβαση μεταξύ της Εταιρείας και των 
προσώπων αυτών χρειάζεται απαραίτητα προηγούμενη 
ειδική άδεια της Γενικής Συνέλευσης. 

ΚΕΦΑΛΑΙΟ Δ' 

ΔΙΑΧΕΙΡΙΣΗ - ΕΛΕΓΚΤΕΣ 

Άρθρο 16 
Διαχείριση 

1. Η διαχειριστική χρήση της Εταιρείας συμπίπτει με 
το ημερολογιακό έτος. Η πρώτη διαχειριστική χρήση 
περιλαμβάνει τη χρονική περίοδο από την σύσταση της 
Εταιρείας μέχρι την 31η Δεκεμβρίου 2011. 

2. Στο τέλος κάθε εταιρικής χρήσης το Διοικητικό Συμ¬ 
βούλιο καταρτίζει τους ετήσιους λογαριασμούς (ετήσιες 
οικονομικές καταστάσεις), σύμφωνα με τα άρθρα 110 
έως 131 του κ.ν. 2190/1920. Οι ετήσιες οικονομικές κα¬ 
ταστάσεις πρέπει να εμφανίζουν με απόλυτη σαφήνεια 
την πραγματική εικόνα της περιουσιακής διάρθρωσης, 
της χρηματοοικονομικής θέσης και των αποτελεσμάτων 
χρήσης της Εταιρείας. 

3. Ο προϋπολογισμός και τυχόν ανακατανομή κον- 
δυλίων υποβάλλονται για έγκριση στους Υπουργούς 
Οικονομικών και Οικονομίας, Ανταγωνιστικότητας και 
Ναυτιλίας. 

Άρθρο 17 

Ελεγκτές 

1. Ο τακτικός έλεγχος της οικονομικής διαχείρισης 
και των ετήσιων λογαριασμών (ετήσιων οικονομικών 
καταστάσεων) της Εταιρείας, ασκούνται από ορκωτούς 
ελεγκτές - λογιστές, που είναι γραμμένοι στα μητρώα 
του άρθρου 13 παρ. 5 του π.δ. 226/1992. 

2. Η Τακτική Γενική Συνέλευση εκλέγει, κάθε χρόνο, 
μία από τις εταιρείες ή κοινοπραξίες ορκωτών ελεγκτών 
- λογιστών που είναι εγγεγραμμένες στην ιδιαίτερη 
μερίδα του μητρώου ορκωτών - ελεγκτών - λογιστών, 
εγκρίνοντας συγχρόνως και το ποσό της αμοιβής της, 
η οποία οφείλει να αναθέτει, σύμφωνα με την ισχύουσα 
εκάστοτε νομοθεσία, την ευθύνη του ελέγχου σε έναν 
ορκωτό ελεγκτή - λογιστή, διορίζοντάς τον για το σκο¬ 
πό αυτόν, καθώς και τον αναπληρωτή του. 

3. Ο διορισμός και η για οποιονδήποτε λόγο παύση 
των ελεγκτών, με τα στοιχεία ταυτότητάς τους, υπο¬ 
βάλλεται σε δημοσιότητα κατά τα οριζόμενα στα άρθρα 
7α και 7β του κ.ν. 2190/1920. 

4. Κατά τη διάρκεια της εταιρικής χρήσεως, οι ορκωτοί 
ελεγκτές - λογιστές παρακολουθούν τη λογιστική και 
διαχειριστική κατάσταση της Εταιρείας και δικαιού¬ 
νται να λαμβάνουν γνώση κάθε βιβλίου, λογαριασμού 
ή εγγράφου, περιλαμβανομένων και των πρακτικών της 
Γ ενικής Συνέλευσης και του Διοικητικού Συμβουλίου. 

Οι ελεγκτές υποδεικνύουν στο Διοικητικό Συμβούλιο 
μέτρα που τυχόν πρέπει να λάβει και, σε περίπτωση 
παραβάσεως των διατάξεων της νομοθεσίας ή του Κα¬ 
ταστατικού, υποβάλλουν αναφορά στον εποπτεύοντα 
Υπουργό. 

5. Μετά τη λήξη της χρήσεως, ελέγχουν τον ισολογι¬ 
σμό και το λογαριασμό αποτελεσμάτων χρήσεως και 
υποβάλλουν στην Τακτική Γενική Συνέλευση έκθεση 
με τα πορίσματα του ελέγχου τους. Στην έκθεση αυτή, 
αφού ελεγχθεί η ακρίβεια και η νομιμότητα των εγγρα¬ 


φών, εκτίθεται με σαφήνεια εάν ο ισολογισμός απεικο¬ 
νίζει πράγματι την οικονομική κατάσταση της Εταιρείας 
κατά την ημερομηνία λήξεως της ελεγχόμενης χρήσης 
και ο λογαριασμός αποτελεσμάτων χρήσεως τα αποτε¬ 
λέσματα που προέκυψαν διαρκούσης της χρήσεως. 

6. Οι ορκωτοί ελεγκτές - λογιστές της Εταιρείας 
οφείλουν να ασκούν το έργο τους με επιμέλεια και 
ευθύνονται έναντι της Εταιρείας και των τρίτων σε 
αποζημίωση για κάθε ζημία που προκάλεσαν με πράξεις 
ή παραλείψεις τους. 

Η ευθύνη των ορκωτών ελεγκτών - λογιστών δεν δύ- 
ναται να περιοριστεί ή να αποκλειστεί. 

ΚΕΦΑΛΑΙΟ Ε' 

ΛΥΣΗ ΚΑΙ ΕΚΚΑΘΑΡΙΣΗ 

Άρθρο 18 
Λόγοι λύσης 

1. Η Εταιρεία λύεται: 

α) με τη λήξη του χρόνου της διάρκειάς της, εκτός 
αν με απόφαση της Γ ενικής Συνέλευσης, αποφασισθεί 
η παράταση του χρόνου της διάρκειάς της, 

β) με απόφαση της Γ ενικής Συνέλευσης, 

γ) με την κήρυξή της σε πτώχευση και 

δ) για οποιονδήποτε άλλο λόγο, προβλεπόμενο στην 
κείμενη νομοθεσία. 

Η συγκέντρωση όλων των μετοχών της Εταιρείας σε 
ένα πρόσωπο δεν αποτελεί λόγο λύσης της. 

2. Η λύση της Εταιρείας υποβάλλεται στη δημοσιότητα 
των άρθρων 7α και 7β του κ.ν. 2190/1920. 

Άρθρο 19 
Εκκαθάριση 

1. Εκτός από την περίπτωση της πτώχευσης, τη λύση 
της Εταιρείας ακολουθεί η εκκαθάριση αυτής. 

2. Οι εκκαθαριστές ορίζονται από τη Γ ενική Συνέλευση 
και είναι δύο (2) έως τέσσερις (4) μέτοχοι της εταιρείας. 
Κατά τη διάρκεια της εκκαθάρισης οι εκκαθαριστές 
ασκούν όλες τις αρμοδιότητες του Διοικητικού Συμβου¬ 
λίου, τις συναφείς με τη διαδικασία και το σκοπό της 
εκκαθάρισης, σύμφωνα με τις αποφάσεις της Γενικής 
Συνέλευσης. 

3. Στην περίπτωση του εδαφίου (α) της παραγράφου 
1 του προηγούμενου άρθρου, το Διοικητικό Συμβούλιο 
εκτελεί χρέη εκκαθαριστή μέχρι το διορισμό εκκαθα¬ 
ριστούν από τη Γ ενική Συνέλευση.» 

Άρθρο τρίτο 

Περιουσία - Υφιστάμενες δικαιοπραξίες 
Εκκρεμείς δίκες 

1. Από την έναρξη ισχύος του παρόντος, η ΤΕΜΠΜΕ 
Α.Ε. παύει να υφίσταται και όλα τα περιουσιακά στοι¬ 
χεία που έχουν αποκτηθεί μέχρι τη δημοσίευση του 
παρόντος επ’ ονόματι της εταιρείας αυτής, περιέρχονται 
στην Εταιρεία, η οποία υπεισέρχεται αυτοδικαίως σε 
όλα τα δικαιώματα και τις υποχρεώσεις της. Επίσης, 
περιέρχονται στην εταιρεία τα κάθε είδους περιουσιακά 
στοιχεία, πόροι και δικαιώματα που έχουν περιέλθει 
με οποιονδήποτε τρόπο στην ΤΕΜΠΜΕ Α.Ε. μετά την 
ημερομηνία του ισολογισμού της 31.12.2010, τα οποία θα 
εγγραφούν στα βιβλία της Εταιρείας. 

2. Στις κάθε είδους, τύπου, φύσεως και περιεχομένου 
δικαιοπραξίες και συμβάσεις εργασίας, στις οποίες το 

μοναδικό η ένα από τα συμβαλλόμενα μέρη είναι η «ΤΕ- 
ΜΠΜΕ Α.Ε.», στη θέση αυτού υπεισέρχεται η Εταιρεία, 
χωρίς κανένα από τα συμβαλλόμενα μέρη να δικαιούται 
να ζητήσει για το λόγο αυτό τη λύση των δικαιοπρα- 
ξιών ή τη μη εκτέλεση αυτών ή τη μη εκπλήρωση των 
υποχρεώσεων του που απορρέουν από αυτές. 

3. Όπου σε έγγραφα ιδιωτικά ή δημόσια αναγράφεται 
η επωνυμία «ΤΕΜΠΜΕ Α.Ε.», από την έναρξη ισχύος του 
παρόντος νόμου νοείται η ανώνυμη εταιρεία «Ε.Τ.Ε.ΑΝ. 
Α.Ε.». 

4. Οι εκκρεμείς δίκες της ΤΕΜΠΜΕ Α.Ε. συνεχίζονται 
από την Εταιρεία, χωρίς να επέρχεται βίαιη διακοπή 
τους και χωρίς να απαιτούνται άλλες ειδικότερες δι¬ 
ατυπώσεις ή ενέργειες για τη συνέχισή τους. Για τις 
δίκες αυτές εξακολουθούν να ισχύουν τα ουσιαστικά 
και δικονομικά προνόμια της ΤΕΜΠΜΕ Α.Ε.. 

5. Κάθε πράξη που αφορά στην εφαρμογή των δια¬ 
τάξεων του παρόντος άρθρου απαλλάσσεται από κάθε 
τέλος, εισφορά, καθώς και δικαιώματα οποιουδήποτε 
τρίτου, συμπεριλαμβανομένων των αμοιβών και δικαι¬ 
ωμάτων όλων των υποθηκοφυλάκων. 

6. Το ποσό των ομολόγων του Ελληνικού Δημοσίου, 
ύψους 1.500.000.000 ευρώ, που αναφέρεται στο άρθρο 6 
παράγραφος 1 του Καταστατικού της Εταιρείας, μπορεί 
να χρησιμοποιηθεί, εκτός των πληρωμών καταπτώσεων 
εγγυήσεων, και για την κάλυψη πληρωμών επιδοτήσε¬ 
ων κόστους δανεισμού, εγγυημένων από την Εταιρεία 
δανείων και κεφαλαίων κίνησης. 

Άρθρο τέταρτο 
Κανονισμοί λειτουργίας 

1. Εντός διμήνου από τη δημοσίευση του παρόντος 
νόμου, με απόφαση του Διοικητικού Συμβουλίου καταρ¬ 
τίζεται ο Κανονισμός Λειτουργίας, ο οποίος εγκρίνεται, 
ύστερα από σύμφωνη γνώμη της Τράπεζας της Ελλάδος, 
από τον Υπουργό Οικονομίας, Ανταγωνιστικότητας και 
Ναυτιλίας. 

2. Με τον Κανονισμό Λειτουργίας καθορίζονται: 

α. Η οργανωτική δομή της Εταιρείας, οι αρμοδιότητες 
των λειτουργικών μονάδων και ο τρόπος λειτουργίας 
τους, οι θέσεις ευθύνης με τα απαιτούμενα προσόντα 
για καθεμία από αυτές, καθώς και η περιγραφή των 
συστημάτων εσωτερικού ελέγχου. 

β. Οι κατευθύνσεις και γενική περιγραφή των εργασιών 
λογιστικής παρακολούθησης, παροχής εγγυήσεων και 
ανάληψης διαχείρισης ταμείων χαρτοφυλακίου-κεφα- 
λαίου, καθώς και ο τρόπος προσδιορισμού προμηθειών 
και δαπανών. 

3. Ο Κανονισμός Λειτουργίας συντάσσεται σύμφωνα 
και με τα αναφερόμενα στην απόφαση της Τράπεζας 
της Ελλάδος που αναφέρεται στο άρθρο 1 παράγραφος 
2 του Καταστατικού της Εταιρείας, περιλαμβάνει δε και 
τις ακόλουθες αρχές που αφορούν: 

α. Στον επιμερισμό του επιχειρηματικού κινδύνου μετα¬ 
ξύ των Πολύ Μικρών, Μικρών και Μεσαίων Επιχειρήσεων 
(σύμφωνα με τους ορισμούς της Σύστασης της Επιτρο¬ 
πής ΕΚ/361/2003, όπως ισχύει κάθε φορά), των χρηματο¬ 
πιστωτικών ιδρυμάτων και της Εταιρείας, λαμβανομένων 
υπόψη των ιδιαιτεροτήτων κάθε κατηγορίας. 

β. Στην αξιολόγηση του εκάστοτε αναλαμβανόμενου 
κινδύνου, είτε προέρχονται εκ των εγγυήσεων είτε λοι¬ 
πών χρηματοοικονομικών εργαλείων και μέσων χρημα¬ 
τοοικονομικής τεχνικής είτε εκ της λειτουργίας της. 


γ. Στην εφαρμογή των διατάξεων της Ευρωπαϊκής 
Ένωσης περί κρατικών ενισχύσεων, όπως ισχύουν κάθε 
φορά. 

δ. Στη μη στήριξη προβληματικών επιχειρήσεων, σύμ¬ 
φωνα με τις κοινοτικές κατευθυντήριες γραμμές (2004/0 
244/02), όπως ισχύουν κάθε φορά. 

ε. Στην άσκηση νομικών δικαιωμάτων και ένδικων 
μέσων για τη διασφάλιση του μετοχικού κεφαλαίου 
της Εταιρείας και των γενικότερων συμφερόντων της 
Εταιρείας (π.χ. ένσταση διζήσεως, άσκηση δικαιώματος 
αναγωγής). 

στ. Στη δέσμευση ότι η εγγύηση δεν θα υπερβαίνει το 
80% του εγγυημένου δανείου ή άλλου χρηματοοικονομι¬ 
κού εργαλείου, ειδικά δε για τα δάνεια, το καλυπτόμενο 
από την εγγύηση μέρος του δανείου δεν υπερβαίνει το 
ενάμισι εκατομμύριο (1.500.000) ευρώ, ανά επιχείρηση. 

4. Με την επιφύλαξη των διατάξεων της νομοθεσί¬ 
ας της Ευρωπαϊκής Ένωσης, τα θέματα που αφορούν 
τους όρους, τις διαδικασίες και τον τρόπο επιλογής 
των μέσων χρηματοοικονομικής τεχνικής, όπως χρη¬ 
ματοπιστωτικά και χρηματοδοτικά ιδρύματα, επενδυ¬ 
τικά ταμεία και άλλους αντίστοιχους φορείς, που λει¬ 
τουργούν στις χώρες της Ευρωπαϊκής Ένωσης και του 
Ευρωπαϊκού Οικονομικού Χώρου (Ε.Ο.Χ.), προκειμένου 
να συνεπενδύουν ή να συνεργάζονται με την Εταιρεία, 
καθώς και συνεργασίας με την Ευρωπαϊκή Τράπεζα 
Επενδύσεων, το Ευρωπαϊκό Ταμείο Επενδύσεων ή 
άλλους διεθνείς χρηματοπιστωτικούς οργανισμούς, 
ρυθμίζονται με Κανονισμούς, που εκδίδονται από το 
Διοικητικό Συμβούλιο της Εταιρείας και εγκρίνονται 
με απόφαση του Υπουργού Οικονομίας, Ανταγωνιστι¬ 
κότητας και Ναυτιλίας. 

Άρθρο πέμπτο 
Θέματα προσωπικού 

1. Το προσωπικό, που υπηρετεί κατά τη δημοσίευση 
του παρόντος στην ΤΕΜΠΜΕ Α.Ε., μεταφέρεται αυτο¬ 
δικαίως στην Εταιρεία με σχέση εργασίας ιδιωτικού 
δικαίου και συνεχίζει να προσφέρει τις υπηρεσίες του 
σε αυτήν. 

2. Το μεταφερόμενο προσωπικό κατανέμεται με από¬ 
φαση του Διοικητικού Συμβουλίου στις θέσεις και ειδι¬ 
κότητες που καθορίζονται στον Κανονισμό Λειτουργίας, 
σύμφωνα με τη νέα οργανωτική δομή της εταιρείας, 
αφού συνεκτιμηθούν τα τυπικά και ουσιαστικά προσό¬ 
ντα εκάστου υπαλλήλου, υπογράφεται δε νέα ατομική 
σύμβαση εργασίας. 

3. Οι θέσεις που θα ορισθούν με τον Κανονισμό Λει¬ 
τουργίας ως θέσεις ευθύνης, θα πληρωθούν από το 
υπάρχον προσωπικό, που θα εκδηλώσει ενδιαφέρον σε 
σχετική πρόσκληση του Διοικητικού Συμβουλίου, εφόσον 
διαθέτει τα ειδικά τυπικά και ουσιαστικά προσόντα που 
καθορίζονται στην πρόσκληση. 

4. Γ ια όλα τα δικαιώματα και τις έννομες συνέπειες 
που απορρέουν από τις κείμενες διατάξεις, ο χρόνος 
εκάστου υπαλλήλου στην ΤΕΜΠΜΕ Α.Ε., καθώς και εκεί¬ 
νος που έχει αναγνωρισθεί ως χρόνος υπηρεσίας από 
αυτήν, λογίζεται ότι έχει διανυθεί στην Εταιρεία. 

5. Το προσωπικό της Εταιρείας υπάγεται στην ασφά¬ 
λιση του κλάδου συντάξεων και του κλάδου ασθένειας 
του Ι.Κ.Α. και διέπεται από τις διατάξεις της οικείας 
νομοθεσίας για το προσωπικό με σχέση εργασίας ιδι¬ 
ωτικού δικαίου. 

6. Με απόφαση του Διοικητικού Συμβουλίου, η οποία 
εγκρίνεται με κοινή απόφαση των Υπουργών Οικονο¬ 
μικών, Οικονομίας, Ανταγωνιστικότητας και Ναυτιλίας, 
Εσωτερικών, Αποκέντρωσης και Ηλεκτρονικής Διακυ¬ 
βέρνησης μπορεί να συνιστώνται μέχρι σαράντα (40) 
θέσεις εξειδικευμένου προσωπικού με σχέση εργασίας 
αορίστου ή ορισμένου χρόνου. 

Στην ίδια απόφαση καθορίζονται οι ειδικότητες, τα 
προσόντα και η διαδικασία επιλογής. Η σχετική προ¬ 
κήρυξη εκδίδεται από το Διοικητικό Συμβούλιο της 
Εταιρείας και υποβάλλεται στο Ανώτατο Συμβούλιο 
Επιλογής Προσωπικού προς έγκριση. Στο παραπάνω 
Συμβούλιο υποβάλλεται προς έγκριση και ο πίνακας 
των αποτελεσμάτων. 

7. Με απόφαση του Διοικητικού Συμβουλίου και μετά 
από γνώμη της αντιπροσωπευτικότερης πρωτοβάθμιας 
συνδικαλιστικής οργάνωσης των εργαζομένων καταρ¬ 
τίζεται μέσα σε έξι (6) μήνες από τη δημοσίευση του 
νόμου αυτού ο Κανονισμός Προσωπικού, με τον οποίο 
καθορίζονται οι κανόνες που διέπουν την υπηρεσιακή 
κατάσταση του προσωπικού της Εταιρείας, τα καθήκο¬ 
ντα και τις υποχρεώσεις αυτού. 

Ο Κανονισμός Προσωπικού εγκρίνεται με απόφαση 
του Υπουργού Οικονομίας, Ανταγωνιστικότητας και 
Ναυτιλίας. 

Άρθρο έκτο 

Έργα - Προμήθειες - Υπηρεσίες 

Οι όροι και οι διαδικασίες ανάθεσης μελετών, εκτέλε¬ 
σης έργων και εργασιών, παροχής υπηρεσιών, προμη¬ 
θειών κινητών πραγμάτων και εξοπλισμού και συναφών 
εργασιών, αγορών ακινήτων, ανταλλαγών και πωλήσε- 
ων κινητών και ακινήτων πραγμάτων και μισθώσεων, 
εκμισθώσεων και γενικά παραχωρήσεων χρήσης και 
κάθε άλλου ενοχικού ή εμπράγματου δικαιώματος σε 
περιουσιακά στοιχεία της Εταιρείας, ρυθμίζονται με 
Κανονισμούς που εκδίδονται με απόφαση του Διοικη¬ 
τικού Συμβουλίου της Εταιρείας, με την επιφύλαξη των 
διατάξεων της σχετικής νομοθεσίας της Ευρωπαϊκής 
Ένωσης. 

Οι Κανονισμοί εγκρίνονται με απόφαση του Υπουργού 
Οικονομίας, Ανταγωνιστικότητας και Ναυτιλίας. 

Άρθρο έβδομο 
Απαλλαγές - προνόμια 

Η Εταιρεία δεν υπόκειται σε φόρο συγκέντρωσης 
κεφαλαίου, απαλλάσσεται από το φόρο έναρξης της 
δραστηριότητας και την καταβολή του ανταποδοτικού 
τέλους υπέρ της Επιτροπής Ανταγωνισμού και έχει όλα 
τα διοικητικά, οικονομικά και δικαστικά προνόμια του 
Δημοσίου, ουσιαστικού και δικονομικού δικαίου. 

Άρθρο όγδοο 
Μεταβατικές διατάξεις 

1. Μέχρι τη σύγκληση της Γενικής Συνέλευσης, το 
Διοικητικό Συμβούλιο της Εταιρείας απαρτίζεται από 
τα μέλη του Διοικητικού Συμβουλίου της ΤΕΜΠΜΕ Α.Ε., 
όπως αυτό έχει συγκροτηθεί σε σώμα. 

2. Μέχρι την έκδοση των Κανονισμών που προβλέπο- 
νται στον παρόντα νόμο, εφαρμόζονται οι Κανονισμοί 
Προμηθειών, Επιλογής Συνεργατών - Συνεπενδυτών 
και Λειτουργίας και Παροχής Εγγυήσεων της ΤΕΜΠΜΕ 
Α.Ε. 


Άρθρο ένατο 

Τροποποίηση του ν. 3775/2009 

Στο τέλος της παραγράφου 7 του άρθρου 22 του 
ν.3775/2009, προστίθεται εδάφιο ως εξής: 

«Μετά τη συντέλεση της ως άνω μείωσης του μετοχι¬ 
κού κεφαλαίου της ΤΕΜΠΜΕ Α.Ε., οι σχετικές απαιτήσεις 
της ΤΕΜΠΜΕ Α.Ε. κατά των πρωτοφειλετών επιχειρήσε¬ 
ων υπέρ των οποίων εγγυήθηκε και κατέπεσε τελικώς η 
εγγύησή της, μέσω απόδοσης ομολόγων στα πιστωτικά 
ιδρύματα, καθίστανται πλέον απαιτήσεις του Ελληνικού 
Δημοσίου, το οποίο προβαίνει σε όλες τις απαραίτητες 
ενέργειες για την είσπραξη κατά ΚΕΔΕ των σχετικών 
καταπιπτομένων ποσών εγγυήσεων. 

Προς το σκοπό αυτόν η ΤΕΜΠΜΕ Α.Ε. αποστέλλει 
στην αρμόδια Διεύθυνση του Γενικού Λογιστηρίου του 
Κράτους τα απαραίτητα έγγραφα για τη βεβαίωση των 
ποσών κατάπτωσης υπέρ του Ελληνικού Δημοσίου ως 
δημόσιο έσοδο. Τα έγγραφα αυτά καθορίζονται με από¬ 
φαση του Υπουργού Οικονομικών.» 

Άρθρο δέκατο 

Τροποποίηση διατάξεων για την άσκηση 
του επαγγέλματος του Λογιστή Φοροτεχνικού 

1. Η περίπτωση β' της παραγράφου 1 του άρθρου 1 
του ν. 2515/1997 αντικαθίσταται ως εξής: 

«β. από τους πτυχιούχους των Τμημάτων Λογιστι¬ 
κής, Εμπορίας και Διαφήμισης, Διοίκησης Επιχειρήσε¬ 
ων, Τουριστικών Επιχειρήσεων, Χρηματοοικονομικών 
Εφαρμογών, Χρηματοοικονομικής και Ελεγκτικής και 
Χρηματοοικονομικής και Ασφαλιστικής της Σχολής Διοί¬ 
κησης και Οικονομίας των Τεχνολογικών Εκπαιδευτικών 
Ιδρυμάτων (Τ.Ε.Ι.)». 

2. Στην περίπτωση β' της παραγράφου 2 του άρθρου 
1 του ν. 2515/1997, όπως αυτή τροποποιήθηκε με την 
παράγραφο 1 του άρθρου 17 του ν. 3470/2006, αντί της 
φράσης «των Τμημάτων Εμπορίας και Διαφήμισης, Δι¬ 
οίκησης Επιχειρήσεων και Τουριστικών Επιχειρήσεων 
της Σχολής Διοίκησης και Οικονομίας των Τ.Ε.Ι. που 
ασκούν επί τετραετία από τη λήψη του πτυχίου τους 
το επάγγελμα του Λογιστή», τίθεται η φράση «των Τμη¬ 
μάτων Εμπορίας και Διαφήμισης, Διοίκησης Επιχειρή¬ 
σεων, Τουριστικών Επιχειρήσεων, Χρηματοοικονομικών 
Εφαρμογών, Χρηματοοικονομικής και Ελεγκτικής και 
Χρηματοοικονομικής και Ασφαλιστικής της Σχολής Διοί¬ 
κησης και Οικονομίας των Τεχνολογικών Εκπαιδευτικών 
Ιδρυμάτων (Τ.Ε.Ι.) που ασκούν επί διετία από τη λήψη 
του πτυχίου τους το επάγγελμα του Λογιστή Φοροτε¬ 
χνικού». 

3. Στην περίπτωση γ' της παραγράφου 2 του άρθρου 
1 του ν. 2515/1997, όπως αυτή τροποποιήθηκε με την 
παράγραφο 1 του άρθρου 17 του ν. 3470/2006, αντί της 
φράσης «των Τμημάτων Εμπορίας και Διαφήμισης, Διοί¬ 
κησης Επιχειρήσεων και Τσυριστικών Επιχειρήσεων της 
Σχολής Διοίκησης και Οικονομίας των Τ.Ε.Ι. μετά από τρι- 
ετή άσκηση του επαγγέλματος Λογιστή Φοροτεχνικού 
Γ' τάξεως», τίθεται η φράση «των Τμημάτων Εμπορίας 
και Διαφήμισης, Διοίκησης Επιχειρήσεων, Τουριστικών 
Επιχειρήσεων, Χρηματοοικονομικών Εφαρμογών, Χρημα¬ 
τοοικονομικής και Ελεγκτικής και Χρηματοοικονομικής 
και Ασφαλιστικής της Σχολής Διοίκησης και Οικονομί¬ 
ας των Τεχνολογικών Εκπαιδευτικών Ιδρυμάτων (Τ.Ε.Ι.) 
μετά από πενταετή άσκηση του επαγγέλματος Λογιστή 
Φοροτεχνικού Γ' τάξεως.» 

Άρθρο ενδέκατο 

Εγγραφή μελών στο Οικονομικό Επιμελητήριο 
της Ελλάδος 

1. Η παράγραφος 3 του άρθρου 3 του ν. 1100/1980, 
όπως αντικαταστάθηκε με το άρθρο 3 του ν. 1479/1984, 
αντικαθίσταται ως εξής: 

«3. Υποχρεούνται επίσης να εγγράφουν ως μέλη του 
Οικονομικού Επιμελητηρίου της Ελλάδος: 

α. οι διδάκτορες των οποίων η διδακτορική διατριβή 
αφορά στο γνωστικό αντικείμενο της οικονομικής επι¬ 
στήμης, εφόσον χρησιμοποιούν το διδακτορικό τους 
δίπλωμα για επαγγελματικούς λόγους, 
β. οι κάτοχοι βασικού πτυχίου πανεπιστημίου, οι οποίοι 
είναι και κάτοχοι μεταπτυχιακού διπλώματος ειδίκευσης 
στην οικονομική επιστήμη των ελληνικών Ανώτατων 
Εκπαιδευτικών Ιδρυμάτων ή ισότιμου μεταπτυχιακού 
διπλώματος ειδίκευσης στην οικονομική επιστήμη της 
αλλοδαπής, εφόσον αποδεδειγμένως χρησιμοποιούν το 
μεταπτυχιακό δίπλωμα ειδίκευσης για την κατάληψη 
θέσης στο δημόσιο και ιδιωτικό τομέα ή για την άσκηση 
ελεύθερου επαγγέλματος, 

γ. οι κάτοχοι πτυχίου τμημάτων Λογιστικής, Εμπορίας 
και Διαφήμισης, Διοίκησης Επιχειρήσεων, Τουριστικών 
Επιχειρήσεων, Χρηματοοικονομικών Εφαρμογών, Χρημα¬ 
τοοικονομικής και Ελεγκτικής και Χρηματοοικονομικής 
και Ασφαλιστικής της Σχολής Διοίκησης και Οικονο¬ 
μίας των Τεχνολογικών Εκπαιδευτικών Ιδρυμάτων, οι 
οποίοι είναι και κάτοχοι μεταπτυχιακού διπλώματος 
ειδίκευσης στην οικονομική επιστήμη των ελληνικών 
Α.Ε.Ι. ή ισότιμου μεταπτυχιακού διπλώματος ειδίκευ¬ 
σης στην οικονομική επιστήμη της αλλοδαπής, εφόσον 
αποδεδειγμένως χρησιμοποιούν το πτυχίο τους ή το 
μεταπτυχιακό δίπλωμα ειδίκευσης για την κατάληψη 
θέσης στο δημόσιο και ιδιωτικό τομέα ή για την άσκηση 
ελεύθερου επαγγέλματος.» 

Άρθρο δωδέκατο 
Αναμόρφωση Εθνικού Συμβουλίου 
Ανταγωνιστικότητας και Ανάπτυξης 

1. Το δεύτερο εδάφιο της παραγράφου 1 του άρθρου 
1 του ν. 3279/2004 αντικαθίσταται ως εξής: 

«Το Ε.Σ.Α.Α. είναι το ανώτατο γνωμοδοτικό όργανο 
της Κυβέρνησης σε θέματα ανταγωνιστικότητας, εξω- 
στρέφειας και καινοτομίας.» 

2. Η παράγραφος 2 του άρθρου 1 του ν. 3279/2004 
αντικαθίσταται ως εξής: 

«2. Το Ε.Σ.Α.Α. έχει τις ακόλουθες, ιδίως, αρμοδιότητες: 
α) Προσδιορίζει τους άξονες και εξειδικεύει τους επί 
μέρους στόχους της στρατηγικής για την ανταγωνιστι¬ 
κότητα και την ανάπτυξη. 

β) Επεξεργάζεται θέσεις, γενικές κατευθύνσεις και 
προτάσεις για τη βελτίωση της ανταγωνιστικότητας. 

γ) Υποβάλλει προτάσεις για το σχεδίασμά των εθνικών 
και κοινοτικών αναπτυξιακών προγραμμάτων, με ιδιαί¬ 
τερη μέριμνα για τις νησιωτικές και ορεινές περιοχές 
της Χώρας, καθώς και τη βιώσιμη και συμβατή προς την 
περιβαλλοντική προστασία ανάπτυξη. 

δ) Συντάσσει προτάσεις για την κωδικοποίηση και 
απλοποίηση της νομοθεσίας με στόχο την άρση των 
εμποδίων βελτίωσης της ανταγωνιστικότητας, της εξω- 
στρέφειας και της καινοτομίας. 

ε) Παρακολουθεί τις εργασίες και συγκεντρώνει τα συ¬ 
μπεράσματα και τις αποφάσεις του Συμβουλίου Υπουρ¬ 


γών Ανταγωνιστικότητας της Ευρωπαϊκής Ένωσης και 
της Ομάδας Επιτρόπων για το Συμβούλιο Ανταγωνιστι¬ 
κότητας της Ευρωπαϊκής Ένωσης. 

στ) Διατυπώνει γνώμη, επί των θεμάτων αρμοδιότητάς 
του, κατόπιν σχετικών ερωτημάτων, που υποβάλλονται 
από τον Πρωθυπουργό ή τον Υπουργό Οικονομίας, 
Ανταγωνιστικότητας και Ναυτιλίας. 

ζ) Καταρτίζει ετήσιο σχέδιο δράσης με ιεράρχηση των 
προτεραιοτήτων του. 

η) Εγκρίνει τις ετήσιες εκθέσεις για την ανταγωνι¬ 
στικότητα και τις υποβάλλει στον Πρωθυπουργό, τον 
Πρόεδρο της Βουλής και τα μέλη του Υπουργικού Συμ¬ 
βουλίου. 

θ) Εγκρίνει και υποβάλλει στον Υπουργό Οικονομίας, 
Ανταγωνιστικότητας και Ναυτιλίας περιοδικές ειδικές 
εκθέσεις για την ανταγωνιστικότητα, 
ι) Εγκρίνει τις ετήσιες εκθέσεις πεπραγμένων, 
ια) Προτείνει την αναμόρφωση του Ελληνικού Συστή¬ 
ματος Μέτρησης της Ανταγωνιστικότητας (Ε.Σ.Μ.Α.).» 

3. Η παράγραφος 3 του άρθρου 1 του ν. 3279/2004 
αντικαθίσταται ως εξής: 

«3. Το Ε.Σ.Α.Α. καταρτίζει τον Εσωτερικό Κανονισμό 
Λειτουργίας του, ο οποίος εγκρίνεται με απόφαση του 
Υπουργού Οικονομίας, Ανταγωνιστικότητας και Ναυτιλί¬ 
ας, που δημοσιεύεται στην Εφημερίδα της Κυβερνήσεως. 
Στον Κανονισμό αυτόν προβλέπονται τα σχετικά με τη 
συγκρότηση του Ε.Σ.Α.Α., τη σύνθεση, τις συνεδριάσεις, 
την εν γένει λειτουργία του και τον τρόπο έκδοσης των 
γνωμοδοτήσεων και λήψης των αποφάσεών του, καθώς 
και τα σχετικά με τη λειτουργία της Μόνιμης Επιτροπής 
της παραγράφου 4 του άρθρου 2 του παρόντος νόμου. 
Το Ε.Σ.Α.Α. συνεδριάζει, τουλάχιστον τρεις (3) φορές 
ετησίως και εκτάκτως μετά από πρόσκληση του Υπουρ¬ 
γού Οικονομίας, Ανταγωνιστικότητας και Ναυτιλίας.» 

4. Το άρθρο 2 του ν. 3279/2004 αντικαθίσταται ως 
εξής: 

«Άρθρο 2 

Σύνθεση και λειτουργία 

1. Το Ε.Σ.Α.Α. συγκροτείται από: 
α) Τους Γενικούς Γραμματείς των Υπουργείων Εσω¬ 
τερικών, Αποκέντρωσης και Ηλεκτρονικής Διακυβέρνη¬ 
σης, Οικονομικών, Οικονομίας, Ανταγωνιστικότητας και 
Ναυτιλίας, Περιβάλλοντος, Ενέργειας και Κλιματικής 
Αλλαγής, Παιδείας, Δια Βίου Μάθησης και Θρησκευμά¬ 
των, Εργασίας και Κοινωνικής Ασφάλισης, Αγροτικής 
Ανάπτυξης και Τροφίμων, Θαλασσίων Υποθέσεων, Νή¬ 
σων και Αλιείας, Πολιτισμού και Τουρισμού. 

β) Τους Γενικούς Γραμματείς Βιομηχανίας, Εμπορί¬ 
ου, Έρευνας και Τεχνολογίας, Καταναλωτή, Δημοσίων 
Έργων, Επενδύσεων και Ανάπτυξης και Στρατηγικών 
Επενδύσεων. 

γ) Τον Ειδικό Γραμματέα για την Ανταγωνιστικότητα, 
δ) Τον προϊστάμενο της Μονάδας Παραγωγής Πολι¬ 
τικής της Γ. Γ. Πρωθυπουργού, 
ε) Τον Πρόεδρο της Επιτροπής Ανταγωνισμού, 
στ) Τους Προέδρους της Γενικής Συνομοσπονδί¬ 
ας Επαγγελματιών Βιοτεχνών Εμπόρων Ελλάδας 
(Γ.Σ.Ε.Β.Ε.Ε.), της Γενικής Συνομοσπονδίας Εργατών 
Ελλάδας (Γ.Σ.Ε.Ε.), της Ανώτατης Διοίκησης Ενώσεων 
Δημοσίων Υπαλλήλων (Α.Δ.Ε.Δ.Υ.), του Συνδέσμου Επι¬ 
χειρήσεων και Βιομηχανιών (Σ.Ε.Β.), της Εθνικής Συνομο¬ 
σπονδίας Ελληνικού Εμπορίου (Ε.Σ.Ε.Ε.), της Πανελλήνιας 

Συνομοσπονδίας Ενώσεων Αγροτικών Συνεταιρισμών 
(ΠΑΣΕΓΕΣ), του Φορέα Εκπροσώπησης των Περιφερειών, 
της Κεντρικής Ένωσης Δήμων και Κοινοτήτων Ελλά¬ 
δας (Κ.Ε.Δ.Κ.Ε.), της Κεντρικής Ένωσης Επιμελητηρίων 
Ελλάδος, της Ελληνικής Ένωσης Τραπεζών (Ε.Ε.Τ.), του 
Ναυτικού Επιμελητηρίου Ελλάδας, του Ξενοδοχειακού 
Επιμελητηρίου Ελλάδας, του Συνδέσμου Ελληνικών Του¬ 
ριστικών Επιχειρήσεων (Σ.Ε.Τ.Ε.), του Τεχνικού Επιμελη¬ 
τηρίου Ελλάδος (Τ.Ε.Ε.). 

ζ) Τους προέδρους των Επιτροπών Εμπειρογνωμόνων 
του άρθρου 5 του παρόντος. 

2. Ως Πρόεδρος του Ε.Σ.Α.Α. ορίζεται με απόφαση του 
Υπουργού Οικονομίας, Ανταγωνιστικότητας και Ναυτι¬ 
λίας, πρόσωπο εγνωσμένου κύρους με εξειδικευμένες 
γνώσεις και εμπειρίες σε θέματα ανταγωνιστικότητας. 
Ο Πρόεδρος συγκαλεί το Συμβούλιο και ορίζει τα θέ¬ 
ματα της ημερήσιας διάταξης, το χρόνο και τον τόπο 
της συνεδρίασης. Στις συνεδριάσεις του Ε.Σ.Α.Α. μπο¬ 
ρούν να συμμετέχουν, χωρίς δικαίωμα ψήφου, ύστερα 
από σχετική πρόσκληση του Προέδρου του, Γενικοί ή 
Ειδικοί Γραμματείς Υπουργείων, προσωπικότητες από 
το δημόσιο και ιδιωτικό τομέα, καθώς και εκπρόσωποι 
άλλων φορέων. 

3. Για τη συμμετοχή του προέδρου και των μελών στο 
Ε.Σ.Α.Α. δεν καταβάλλεται αποζημίωση. 

4. Συγκροτείται στο Υπουργείο Οικονομίας, Ανταγω¬ 
νιστικότητας και Ναυτιλίας Μόνιμη Επιτροπή Γενικών 
και Ειδικών Γραμματέων των Υπουργείων που μετέχουν 
στο Ε.Σ.Α.Α. για την αντιμετώπιση τρεχούσης φύσεως 
θεμάτων που σχετίζονται με τις αρμοδιότητές του. 
Πρόεδρος της Μόνιμης Επιτροπής ορίζεται ο Γενικός 
Γραμματέας Βιομηχανίας του Υπουργείου Οικονομίας, 
Ανταγωνιστικότητας και Ναυτιλίας. Η Μόνιμη Επιτροπή 
συγκαλείται, ύστερα από πρόσκληση του Προέδρου της 
και για τη συμμετοχή στις συνεδριάσεις της δεν κατα¬ 
βάλλεται αποζημίωση. 

5. Με απόφαση του Υπουργού Οικονομίας, Ανταγω¬ 
νιστικότητας και Ναυτιλίας μπορεί να τροποποιείται 
η σύνθεση του Ε.Σ.Α.Α., ως προς τον αριθμό και τις 
ιδιότητες των μελών του. 

6. Η διοικητική υποστήριξη του Ε.Σ.Α.Α. ανατίθεται στη 
Διεύθυνση Προώθησης της Ανταγωνιστικότητας της 
Ειδικής Γραμματείας για την Ανταγωνιστικότητα.» 

5. Το άρθρο 5 τον ν. 3279/2004 αντικαθίσταται ως 
εξής: 

«Αρθρο 5 

Επιτροπές Εμπειρογνωμόνων 

1. Το Ε.Σ.Α.Α. επικουρείται από επιτροπές εμπειρο¬ 
γνωμόνων που λειτουργούν ως εισηγητικά όργανα και 
συγκροτούνται από εκπροσώπους φορέων που μπορεί 
να είναι και μέλη του Ε.Σ.Α.Α., διακεκριμένα στελέχη της 
αγοράς και της διοίκησης, καθώς και μέλη Διδακτικού 
Ερευνητικού Προσωπικού (ΔΕΠ) Ανώτατων Εκπαιδευ¬ 
τικών Ιδρυμάτων (Α.Ε.Ι.) και Ανώτατων Τεχνολογικών 
Εκπαιδευτικών Ιδρυμάτων (Α.Τ.Ε.Ι.), των οποίων τα σχε¬ 
τικά καθήκοντα ανατίθενται κατά παρέκκλιση από κάθε 
σχετική ρύθμιση και από τη διαδικασία ανάθεσης και 
ανάληψης εξωπανεπιστημιακής απασχόλησης. Οι επι¬ 
τροπές αυτές είναι οι ακόλουθες: 

α) Επιτροπή Εμπειρογνωμόνων Εξωστρέφειας 

β) Επιτροπή Εμπειρογνωμόνων Ανταγωνιστικότητας 

γ) Επιτροπή Εμπειρογνωμόνων Καινοτομίας 


δ) Επιτροπή Εμπειρογνωμόνων Μικρομεσαίων Επι¬ 
χειρήσεων 

ε) Επιτροπή Εμπειρογνωμόνων Βιώσιμης Ανάπτυξης. 

2. Οι Επιτροπές Εμπειρογνωμόνων μελετούν τα θέμα¬ 
τα που ανήκουν στον τομέα ευθύνης τους και: 

α) εισηγούνται προς το Ε.Σ.Α.Α. μέτρα και ενέργειες 
βελτίωσης, 

β) καταρτίζουν τις ετήσιες και περιοδικές εκθέσεις 
δράσης τους, 

γ) προετοιμάζουν το ετήσιο σχέδιο δράσης των φο¬ 
ρέων υλοποίησης, 

δ) συντάσσουν τις ετήσιες εκθέσεις πεπραγμένων του 

Ε.Σ.Α.Α., 

ε) υποβάλλουν προτάσεις για τη διαρκή βελτίωση 
του Ελληνικού Συστήματος Μέτρησης της Ανταγωνι¬ 
στικότητας, 

στ) αξιολογούν τα αποτελέσματα των παρεμβάσεων 
του Ε.Σ.Α.Α., 

ζ) παρέχουν επιστημονική υποστήριξη στη διαδικασία 
εφαρμογής των γνωμοδοτήσεων του Ε.Σ.Α.Α. και 
η) συντάσσουν εισηγήσεις, εκθέσεις και αναφορές, 
κατόπιν ανάθεσης από το Ε.Σ.Α.Α., για θέματα της αρ- 
μοδιότητάς τους. 

3. Οι Επιτροπές Εμπειρογνωμόνων, για την άσκηση 
των αρμοδιοτήτων τους, υποστηρίζονται από υπηρεσίες 
του Υπουργείου Οικονομίας, Ανταγωνιστικότητας και 
Ναυτιλίας ως ακολούθως: 

α) Η Επιτροπή Εμπειρογνωμόνων Εξωστρέφειας από 
τη Γ ενική Διεύθυνση Διεθνούς Οικονομικής Πολιτικής. 

β) Οι Επιτροπές Εμπειρογνωμόνων Ανταγωνιστικότη¬ 
τας και Βιώσιμης Ανάπτυξης από τη Διεύθυνση Προώθη¬ 
σης της Ανταγωνιστικότητας της Ειδικής Γ ραμματείας 
για την Ανταγωνιστικότητα και την Υπηρεσία Εποπτείας 
της Αγοράς της Γ ενικής Γ ραμματείας Εμπορίου, ανάλο¬ 
γα με τη φύση του θέματος που χειρίζονται. 

γ) Η Επιτροπή Εμπειρογνωμόνων Καινοτομίας από 
την αρμόδια Διεύθυνση της Γενικής Γραμματείας Βι¬ 
ομηχανίας. 

δ) Η Επιτροπή Εμπειρογνωμόνων Μικρομεσαίων Επι¬ 
χειρήσεων από τη Διεύθυνση Μικρομεσαίων Επιχειρή¬ 
σεων της Γ ενικής Γ ραμματείας Βιομηχανίας. 

4. Οι ανωτέρω Υπηρεσίες του Υπουργείου Οικονομίας, 
Ανταγωνιστικότητας και Ναυτιλίας έχουν, μεταξύ άλλων, 
τις εξής αρμοδιότητες: 

α) Υποστηρίζουν τη διαχείριση του έργου των Επι¬ 
τροπών Εμπειρογνωμόνων και του Ε.Σ.Α.Α. και όσων 
δράσεων προκύπτουν από αυτό. 

β) Συγκεντρώνουν και επεξεργάζονται αξιόπιστα και 
συνεχώς επικαιροποιημένα στοιχεία για την ανταγωνι¬ 
στικότητα από εθνικές και διεθνείς πηγές, δημιουργώ¬ 
ντας και σχετική βάση δεδομένων, 
γ) Συνεργάζονται με διεθνείς οργανισμούς, 
δ) Διοργανώνουν ημερίδες και εκδηλώσεις, που αφο¬ 
ρούν στην προώθηση της ελληνικής ανταγωνιστικότη¬ 
τας και στην προβολή παγκόσμιων καλών πρακτικών. 

ε) Μεριμνούν για την υλοποίηση δράσεων για την 
ενίσχυση της επιχειρηματικότητας και της ανταγωνι¬ 
στικότητας. 

5. Με απόφαση των Υπουργών Οικονομικών και Οικονο¬ 
μίας, Ανταγωνιστικότητας και Ναυτιλίας ορίζονται τα μέλη 
των Επιτροπών Εμπειρογνωμόνων, στα οποία καταβάλλε¬ 
ται αποζημίωση, σύμφωνα με τις κείμενες διατάξεις.» 

6. Τα άρθρα 4 και 8 του ν. 3279/2004 καταργούνται. 

Άρθρο δέκατο τρίτο 

Τροποποίηση του άρθρου 2 παρ.1 του ν. 1796/1988 

Η περίπτωση θ' της παρ. 1 του άρθρου 2 του ν. 1796/ 
1988, όπως το άρθρο αυτό αντικαταστάθηκε με το άρ¬ 
θρο 42 παρ. 1 του ν. 3427/2005 (ΦΕΚ 312 Α'), αντικαθί¬ 
σταται ως εξής: 

«θ. Επενδύσεις που πραγματοποιούνται σε χώρες 
εντός και εκτός Ε.Ε. από ελληνικές επιχειρήσεις ή ορ¬ 


γανισμούς ή από κοινοπραξίες ή εταιρίες, στις οποίες 
μετέχουν ελληνικές επιχειρήσεις κατά το ποσοστό συμ¬ 
μετοχής τους.» 

Άρθρο δέκατο τέταρτο 
Έναρξη ισχύος 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως. 


Παραγγέλλομε τη 
νόμου του Κράτους. 


δημοσίευση του παρόντος στην Εφημερίδα της Κυβερνήσεως και την εκτέλεσή του ως 


Αθήνα, 11 Φεβρουάριου 2011 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

I. ΡΑΓΚΟΥΣΗΣ 

ΟΙΚΟΝΟΜΙΑΣ, ΑΝΤΑΓΩΝΙΣΤΙΚΟΤΗΤΑΣ 
ΚΑΙ ΝΑΥΤΙΛΙΑΣ 

Μ. ΧΡΥΣΟΧΟΪΔΗΣ 

ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ 
ΚΑΙ ΘΡΗΣΚΕΥΜΑΤΩΝ 

Α. ΔΙΑΜΑΝΤΟΠΟΥΛΟΥ 

ΕΡΓΑΣΙΑΣ 

ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ 

Λ.-Τ. ΚΑΤΣΕΛΗ 

ΠΟΛΙΤΙΣΜΟΥ 
ΚΑΙ ΤΟΥΡΙΣΜΟΥ 

Π. ΓΕΡΟΥΛΑΝΟΣ 


ΟΙΚΟΝΟΜΙΚΩΝ 

Γ. ΠΑΠΑΚΩΝΣΤΑΝΤΙΝΟΥ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Κ. ΜΠΙΡΜΠΙΛΗ 

ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ 

Δ. ΡΕΠΠΑΣ 

ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Κ. ΣΚΑΝΔΑΛΙΔΗΣ 

ΘΑΛΑΣΣΙΩΝ ΥΠΟΘΕΣΕΩΝ, 
ΝΗΣΩΝ ΚΑΙ ΑΛΙΕΙΑΣ 

I. ΔΙΑΜΑΝΤΙΔΗΣ 


ΕΠΙΚΡΑΤΕΙΑΣ 

X. ΠΑΜΠΟΥΚΗΣ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 16 Φεβρουάριου 2011 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

X. ΚΑΣΤΑΝΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυπίδου 63 

210 4135228 

ΛΑΡΙΣΑ - Διοικητήριο 

2410 597449 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. και Γ.Ε.Μ.Η. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή οό-ΓΟίη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-ωπη/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Α.Ε.-Ε.Π.Ε. και Γ.Ε.Μ.Η. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα.. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό 
Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επι- 
στρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών 
και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγ¬ 
γελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογί¬ 
ζεται πριν την έκπτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 , τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρίζονται σε όλα τα τεύχη της Εφημερίδας 
της Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε. από την ιστοσελίδα του Εθνικού Τυπογραφείου (νννννν.©Ι. 91 ·) 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Τιίίο://νννννν.β1.αΓ - ?-ΓΠ3ίΙ: \»?1)Γηιΐ5ΐ6Γ.0ΐιδ)6ΐ.αΓ 

* 01000171702110012 * 









































